ખેતવાડી મેઇન રોડ પરના કૂવાના માલિકના સોલિસિટર મગનલાલ દલાલે રજૂઆત કરી કે એ કૂવામાં પવિત્ર આત્મા નિવાસ કરે છે અને રોજ રાત્રે મધરાતે આસપાસ ફરવા નીકળે છે. આ કૂવો પૂરવાની શરૂઆત થઈ તેજ દિવસે મારા ક્લાયન્ટનું મરણ થયું અને કૂવો પૂરાયો ત્યારે ઘરના સર્વ સભ્યો ગંભીર રીતે માંદા પડી ગયા. રાત્રે સ્વપ્નમાં આવ્યું કે કૂવો ફરી નહી ખોદશો તો કોઈ બચવા નહી પામશે. બીજે દિવસે કૂવો ખોદીને ઉઘાડ્યો. કૂવાના જળમાં આકાશનું પ્રતિબિંબ પડ્યું અને તે સાંજે જ પરિવારજનો સારા થઇ ગયા.